**Приложение № 3**

към чл. 26 от Наредбата за обхвата и методологията за извършване на оценка на въздействието

|  |
| --- |
| **КОНСУЛТАЦИОНЕН ДОКУМЕНТ** |
| **1. ОСНОВНА ИНФОРМАЦИЯ ЗА КОНСУЛТАЦИЯТА** |
| **1.1.** | **Въведение:**Приемането на нов Закон за виното и спиртните напитки (ЗВСН) се налага, за да бъдат изпълнени задължения на Република България по въвеждане и прилагане в националното ни законодателство на актуализираните правила за регулиране на секторите на виното и спиртните напитки съгласно новите и променени европейски регламенти. Предвижданите в законопроекта промени целят още и да разрешат възникнали проблеми по националното прилагане на сега действащия закон, включително и по отношение на осъществявания контрол в двата сектора, намаляване на административната тежест и начинът на водене на някои регистри. Настоящата консултация е етап от процеса по извършване на Цялостна предварителна оценка на въздействието за изработването на нов ЗВСН.**Министерството на земеделието и храните организира настоящата консултация в частта за производството и търговията с лозаро-винарски продукти, държавната политика по отношение на които се осъществява от министъра на земеделието и храните.**Обществените отношения, попадащи в приложното поле на проектозакона, в по-голямата си част са обект на уредба в законодателство на Европейския съюз (ЕС) и в значителна част от тематичните му области действат пряко приложими регламенти. Европейското, респективно българското, законодателство, регулиращо виното е в процес на постоянни промени, като успоредно с това се отчита досегашния опит от регулирането в лозаро-винарския сектор.Приложното поле на проекта на нов ЗВСН в частта за виното ще обхваща:- Търговията с вино и винено грозде, вкл. контрола;- Класификацията на винените сортове и издаване на разрешения;- Начинът на администриране на Лозарския регистър;- Категориите лозаро-винарски продукти и производство;- Правилата за подаване на декларации за реколта и произведени количества вино;- Начинът на водене и контролът по отношение на дневници за продуктите, суровините и енологичните манипулации в предприятията за производство на вино;- Енологичните практики;- Преработката и унищожаването на лозаро-винарски продукти;- Етикетирането на лозаро-винарския продукти;- Превоза на лозаро-винарски продукти;- Специално обезпечение (митнически контроли). |
| **1.2.** | **Цели на консултацията:**Основната цел на е да се проучат нагласите сред заинтересованите страни в лозаро-винарския сектор относно необходимостта от усъвършенстване на водената политика в сектора, промени по отношение на заложените изисквания за водене на отчетната дейност в предприятията (дневници, входящ и изходящ регистър), представителността на браншовите организации в лозаро-винарския сектор, въвеждането на някои нови изисквания към продажбата на грозде и вино.Заинтересовани страни за земеделските стопани, произвеждащи винено грозде (гроздопроизводители) и производителите на вино и лозаро-винарския продукти (винопроизводители), вкл. Националната лозаро-винарска камара, Регионалните лозаро-винарски камари и други сдружения и организации с дейност в сектора.Заинтересованите държавни органи са Изпълнителната агенция по лозата и виното, Агенция „Митници“, Национална агенция по приходите, както и научните среди с действа в лозарството и винарството.  |
| **1.3.** | **Консултационен процес:**Настоящите консултации са част от работата по изготвяне на цялостна предварителна оценка на въздействието и ще приключат най-късно на етапа на оценка и сравнение на вариантите по количествено и качествено измерение на всички значителни икономически и/или социални, и/или екологични въздействия. Консултациите не заместват обществените консултации по реда на чл. 26 от Закона за нормативни актове, съгласно който в процеса по изработване на проект на нормативен акт се провеждат обществени консултации с гражданите и юридическите лица.Срокът за провеждане на консултацията е **14 (четиринадесет)** дни след публикуването на настоящия консултационен документ на Портала за обществени консултации и на интернет страницата на Министерството на земеделието и храните. Всички заинтересовани страни могат да дадат предложения по следните начини:- на Портала за обществени консултации (изисква се регистрация чрез имейл); - по електронна поща на имейла на експерт от специализирана дирекция, отговаряща за прилагането на разпоредбите за лозаро-винарския сектор на ЗВСН: KTuteva@mzh.government.bg;- по официален ред през деловодството на Министерството на земеделието и храните.Изпратените предложения ще бъдат разгледани и обсъдени при изготвянето на законопроекта. Анализът и обобщението на становищата, изразени по време на консултациите, ще позволят да бъде извършена по-всеобхватна и пълна оценка на въздействието на проекта на закон. След приключването на предварителната консултация всички предложения, които не са постъпили чрез Портала за обществени консултации също ще бъдат публикувани на Портала за обществени консултации с обобщена справка на резултатите от проведените консултации. В предложенията следва да бъде посочено коя заинтересована страна представлявате. Тази информация е необходима, за да може след получаване на предложенията да се анализира правилно въздействието върху съответната група заинтересовани страни. |
| **1.4.** | **Относими документи и нормативни актове:**Закон за виното и спиртните напитки Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB L 347, 20.12.2013 г.)Делегиран регламент (ЕС) 2018/273 на Комисията от 11 декември 2017 година за допълнение на Регламент (ЕС) № 1308/2013 на Европейския парламент и на Съвета по отношение на схемата за разрешаване на лозови насаждения, лозарския регистър, придружаващите документи и сертифицирането, входящия и изходящ регистър, задължителните декларации, уведомленията и публикуването на подадената в тях информация, както и за допълнение на Регламент (ЕС) № 1306/2013 на Европейския парламент и на Съвета по отношение на съответните проверки и санкции, за изменение на регламенти (ЕО) № 555/2008, (ЕО) № 606/2009 и (ЕО) № 607/2009 на Комисията и за отмяна на Регламент (ЕО) № 436/2009 на Комисията и на Делегиран регламент (ЕС) 2015/560 на Комисията (OB L 58, 28.2.2018 г.)Регламент за изпълнение (ЕС) 2018/274 на Комисията от 11 декември 2017 година за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на схемата за разрешаване на лозови насаждения, сертифицирането, входящия и изходящ регистър, задължителните декларации и уведомления и за прилагането на Регламент (ЕС) № 1306/2013 на Европейския парламент и на Съвета по отношение на съответните проверки и за отмяна на Регламент за изпълнение (ЕС) 2015/561 на Комисията (OB L 58, 28.2.2018 г.) |
| **2. ОПИСАНИЕ НА ПРЕДЛОЖЕНИЕТО**Целта на новият Закон за виното и спиртните напитки да се изготви рационална и приложима правна рамка, с която да се създаде нова национална нормативна уредба, уреждаща обществени отношения в лозаро-винарския сектор и сектора на спиртните напитки, съобразно приложимото европейско законодателство. Новият ЗВСН ще осигури прилагането на националната политика в двата сектора, осъществяването на необходимия контрол и гарантиране на правата и задълженията на операторите в производството на грозде, лозаро-винарски продукти и спиртни напитки. |
| **3. ВЪПРОСИ ЗА ОБСЪЖДАНЕ**Моля, структурирайте отговори на въпросите по следния начин: 1. Посочете коя заинтересована страна представлявате.2. Отбележете дали подкрепяте или не дадения въпрос/предложение. 3. В случай на неподкрепяне, обяснете защо не подкрепяте предложението. 4. Предложение/я за намаляване на административната тежест, за промени в контрола или друго по отношение на политиката в лозаро-винарския сектор. |
| **4. ДОКУМЕНТИ, СЪПЪТСТВАЩИ НАСТОЯЩАТА КОНСУЛТАЦИЯ**Въпросник относно оценка на въздействието на проект на нов Закон за виното и спиртните напитки. |